1.pielikums

PA protokolam Nr.54

06.11.2017.

VAS "Privatizācijas aģentūra"

Iepirkuma komisijas

2018.gada 6.novembra sēdē sniegtās atbildes

uz uzdotajiem jautājumiem

par Aptauju

"Nekustamo īpašumu apdrošināšana (PA/2018/66)"

######  **Par Privatizācijas aģentūras 2018.gada 31.oktobrī izsludināto Aptauju** "Nekustamo īpašumu apdrošināšana (PA/2018/66)" **ir iesniegti šādi jautājumi:**

###### **02.11.2018.**

**1) Jautājums:** Lūgums iesniegt informāciju par zaudējumiem, kādi bijuši pieteikti apdrošinātājam pēdējā apdrošināšanas periodā.

**Atbilde:** Pamatojoties uz likuma “Par valsts un pašvaldību īpašuma objektu privatizāciju”, VAS “Privatizācijas aģentūra” (turpmāk – Sabiedrība) pārvalda un savas kompetences ietvaros rīkojas ar tai nodotajiem valsts īpašuma objektiem līdz pilnīgai to privatizācijas pabeigšanai. Privatizējamam objektam piederošās ēkas, būves, inženierkomunikācijas, nepabeigtā celtniecība, manta līdz pilnas pirkuma maksas samaksai tiek apdrošināti Sabiedrības noteiktajā apdrošināšanas sabiedrībā.

Sabiedrības mērķis, veicot valsts īpašuma apdrošināšanu, ir nodrošināt valstij piekrītošo līdzekļu saņemšanu par apdrošināto valsts īpašuma objektu bojājumiem dažādu stihisku nelaimju, katastrofu un citu negadījumu rezultātā.

Zaudējumu statistika par apdrošināšanas gadījumiem pēdējo 3 gadu laikā - kad notika zaudējums (datums), kāds bija zaudējuma iemesls (īss apraksts), informācija par cietušo objektu (adrese), kāds bija zaudējuma apmērs (summa):

1. 2017.gada 5.novembrī ceļu satiksmes negadījuma rezultātā bojāti vārti īpašumam Jūrmalā, Dubultu prosp. 121. Apdrošināšanas atlīdzība 404.84 EUR;
2. 2017.gada 27.jūlijā mācību korpusa ēkā Rīgā, Lomonosova ielā 1 k-3 notika ūdens noplūde. Apdrošināšanas atlīdzība 5 807,61 EUR;
3. 2017.gada 14.jūnijā tika izsisti logu stikli darbnīcas ēkai Rīgā, Viskaļu ielā 38. Apdrošināšanas atlīdzība 624,86 EUR;
4. 2016.gada 17.februārī ugunsgrēks Valmierā, Beātes ielā 60. Bojāta ēkas fasāde, paceļamie vārti un telpas iekšpuses krāsojums. Apdrošināšanas atlīdzība 3 092,44 EUR.

###### **05.11.2018.**

**2) Jautājums:** Lūgums iesniegt informāciju par apdrošināmajiem objektiem: ēkas kopējā platība, celtniecības/rekonstrukcijas gads, ēku konstrukciju materiāls (mūris, jaukts, koks, metāls).

**Atbilde:** Apkopoto informāciju par apdrošināmajiem objektiem iespējams saņemt, nosūtot pieprasījumu uz e-pastu: Ingrida.Purmale@pa.gov.lv vai Eva.Jonase@pa.gov.lv.

###### **05.11.2018.**

**3) Jautājums:** Vai ēkas ir aprīkotas ar pretielaušanās un ugunsdrošības signalizācijām, ar pieslēgumu licencētai apsardzes firmai?

**Atbilde:** Tehniskā apsardze ar pieslēgumu apsardzes dienestam tiek nodrošināta objektā Jāņavārtu 3 (bij. Rencēnu ielā 5), Rīgā. Fiziskā apsardze, t.sk., ugunsdrošības signalizācija, ar pieslēgumu apsardzes dienestam tiek nodrošināta administratīvajās ēkās K.Valdemāra ielā 31, 31A un 31B Rīgā. Privatizācijas aģentūras rīcībā nav informācijas par tiem nekustamajiem īpašumiem, kuriem ir mainījies īpašnieks, tas ir, Apdrošinātais nav Privatizācijas aģentūra. Vairākos objektos ir nomnieki, kam jārūpējas par nekustamā īpašuma uzturēšanu.

###### **05.11.2018.**

**4) Jautājums:** Lūgums sniegt informāciju, kā noteikta apdrošinājuma summa ēkām?

**Atbilde:** Apdrošinājuma summa tiek pielīdzināta nekustamā īpašuma kadastrālai vērtībai. Pēc īpašnieka maiņas jaunais īpašnieks var piedāvāt objektu apdrošināt par lielāku vērtību.